ለሁሉም ክፍት የሆነ የወርልድ ቴኳንዶ ውድድር ተጠናቀቀ
 ከሁለት መቶ በላይ ስፖርተኞች የተሳተፉበት ለሁሉም ክፍት የሆነ የወርልድ ቴኳንዶ ውድድር ተጠናቀቀ፡፡ በብሔራዊ ስፖርት ፌዴሬሽን አዳራሸ በተካሄደው ውድድር ከሁሉም ክልሎችና ከተማ አስተዳደሮች የተውጣጡ ስፖርተኞች ተሳታፊ መሆናቸውን የኢትዮጵያ ወርልድ ቴኳንዶ ፌዴሬሽን ያደረሰን መረጃ ያመለክታል፡፡ ጥር 2012 ዓ.ም ሞሮኮ ላይ የሚካሄደውን የኦሊምፒክ ማጣሪያ የቴኳንዶ ውድድር ኢትዮጵያን ወክለው የሚሳተፋ ስፖርቶችን መምረጥና በተለያየ ጊዜ በቴኳንዶ ውድድር ዕድል ያላገኙ ስፖርተኞችን በማሳተፋ ብቃታቸውን እንዲያሳድጉ ማድረግ የውድድሩ ዓላማ መሆኑን ለማወቅ ተችሏል፡፡ ከውድድሩ ጎን
ለጎን ከ300 በላይ
የወርልድ የቴኳንዶ
ስፖርተኞች ከ1ኛ
እስከ 4ኛ የዳን
ዕድገት ፈተና የተሰጣቸው
መሆኑንም ፌዴሬሽኑ
አሳውቋል፡ ፡ ውድድሩ
በሁለቱም ፆታ የተካሄደ
ሲሆን በወንዶች ከ58 ኪሎ ግራም በታች፣ ከ68 ኪሎ ግራም በታች እና ከ80 ኪሎ ግራም በታች ተከፍሎ ተካሂዷል፡፡ በሴቶች ደግሞ ከ49 ኪሎ ግራም በታች፣ ከ67 ኪሎ ግራም በታች እና ከ67 ኪሎ ግራም በታች መካሄዱ ተገልጿል፡፡ በዚህም መሠረት በውድድሩ ፍጻሜ በወንዶች ከ68 ኪሎ ግራም በታች ጀማል ሀጂ ከኦሮሚያ ክልል የወርቅ ሜዳሊያ አሸናፊ ሲሆን ገመቺስ ኤፍሬም ከአዲስ አበባ ብር ሜዳሊያ ማጥለቅ ችሏል፡፡ ዮሐንስ ለማ ከኦሮሚያ ክልልና አብዱል ፈታ ሠፋ ከአዲስ አበባ የነሐስ ሜዳሊያ አግኝተዋል፡፡ በወንዶች ከ58 ኪሎ ግራም በታች ፍጹም ዘውዴ ከአዲስ አበባ የወርቅ ሜዳሊያ ሲያሸንፍ፣ ባስልኤል ደረጄ ከደቡብ ክልል የብር ሜዳሊያ፣ አብዱራህማን ሰፋ ከአዲስ አበባ እና ሁሴን ሀጂ ከኦሮሚያ የነሐስ ሜዳሊያ አግኝተዋል፡፡ በወንዶች ከ80 ኪሎ ግራም በታች በተካሄደው ውድድር ሲያንሰው ዘኪ ከደቡብ ክልል የወርቅ ሜዳሊያ ወስዷል፡፡ በረሳ አብዲሳ ከኦሮሚያ ክልል የብር ሲያሸንፍ፣ ስንታየው ዘመድኩን ከኦሮሚያ እና ቁምላቸው ፈንቴ ከአማራ የነሐስ ሜዳሊያ ማጥለቅ ችለዋል፡፡ በሴቶች ከ49 ኪሎ ግራም በታች ውድድር ሰብለ ፈለቀ ከአማራ ክልል የወርቅ ሜዳሊያ አሸናፊ ስትሆን ሶፊያ በለጠ ከኦሮሚያ ክልል የብር ሜዳሊያ ማጥለቅ ችላለች፡፡በዚሁ ውድድር አጸደ አድማሱ ከኦሮሚያ እና ማስተዋል ታረቀኝ ከአማራ የነሐስ ተሸላሚ ሆነዋል፡፡ በሴቶች ከ57 ኪሎ ግራም በታች መቅደስ አስማረው ከአዲስ አበባ የወርቅ ሜዳሊያው ባለቤት ስትሆን ምህረት ሞላ በተመሳሳይ ከአዲስ አበባ የብር ሜዳሊያውን አጥልቃለች፡፡አሜን ሚኤሴ እና አያንቱ ሚኤሴ ከኦሮሚያ የነሐስ ሜዳሊያ ተሸላሚ ሆነዋል፡፡ በሴቶች ከ67 ኪሎ ግራም በታች አያና አሠፋ ከደቡብ የወርቅ፣ መስከረም ሽፈራው በተመሳሳይ ከኦሮሚያ የወርቅ ሜዳሊያ ሲያሸንፉ፣ ረድኤት ጌታቸው ከአዲስ አበባ እና ወርቄ ሚልኬሳ ከኦሮሚያ የነሐስ ተሸላሚ በመሆን ውድድራቸውን አጠናቀዋል::አዲስ ዘመን  መስከረም 16/2012 ቦጋለ አበበ